- Hindi News
- यहां एक जाति विशेष तो सिखाया जाता है अपाहिज बनकर भीख मांगना
यहां एक जाति विशेष तो सिखाया जाता है अपाहिज बनकर भीख मांगना
1 से 15 साल तक के बच्चे सीखते हैं भीख मांगना
भोपाल। एजुकेशन हब बन चुके प्रदेश की राजधानी में स्थित तीन झुग्गीबस्तियों में एक ऐसी क्लास चल रही है जिसमें बच्चों को न तो किसी तरह की पढ़ाई करना पढ़ती है और न ही उन्हें किसी तरह का दबाव झेलना पड़ता है। इस अनोखी क्लास में बच्चों को बाकायदा भीख मांगने का शिक्षा दी जाती है। इसमें 1 से लेकर 15 साल तक के बच्चों को उनकी नानियां और दादियां उन्हें भीख मांगने के गुर सिखाती हैं। भीख मांगने के प्रशिक्षण के दौरान बच्चों को पहला पाठ यह पढ़ाया जाता है कि यदि भीख नहीं मांगों तो जात से बाहर कर दिया जाएगा।
राजधानी के श्याम नगर, मलिन बस्ती और राजीव नगर की झुग्गी बस्तियों में रहने वाले आदिवासी समुदाय के गोड़ी ओझा (तांत्रिक)जाति के लोग केवल भीख मांगने को धंधा करते हैं। श्याम नगर की एक महिला ने बताया कि हमारे समाज में यदि कोई व्यक्ति भीख नहीं मांगता तो हमारे कुलदेवता नाराज हो जाते हैं। यही नहीं उसे समाज से बहिष्कृत कर दिया जाता है। बाद में समाज में शामिल करने के लिए या तो उसे पांच हजार रुपए देना पड़ते हैं या फिर पूरे बस्ती को खाना खिलाना पड़ता है। मलिन बस्ती की एक महिला का कहना है कि हमारे समाज में पुरुष भीख नहीं मांगते वे घर की देखभाल करते हैं। लड़के भीख मांगने जाने वाली लड़कियों पर पूरी नजर रखते हैं कि कहीं उनकी जात की लड़की के साथ ऊंच-नीच तो नहीं हो रही।
भीख मांगना शर्म की बात नहीं
गोंड जाति से जुड़े लोगों के मुताबिक बच्चों को स्कूल भेजने से ज्यादा जरूरी उसे भीख मांगना सिखाना ज्यादा जरूरी है। हम सदियों से चली आ रही परंपरा को तोड़ नहीं सकते। यदि कोई व्यक्ति भी यदि हम भीख नहीं मागेंगे तो हमारे कुलदेवता नाराज हो जाएंगे। बच्चों के बाल मन पर बुजुर्गों द्वारा ये बात दोहरा कर बाल मन पर यह बात बैठा दी जाती है कि भीख मांगना हमारी मजबूरी नहीं पेशा है। प्रैक्टीकल के रूप में शुरू में महिलाएं और किशोरवय लड़कियां छोटे बच्चों को अपने साथ ले जाती हैं। डेढ़ दो साल बाद वे बच्चों को स्वतंत्र रूप से भीख मांगने के लिए छोड़ देती हैं।
बच्चों और महिलाओं को बाकायदा भीख मांगने का प्रशिक्षण दिया जा रहा है। इस प्रशिक्षण में भीख मांगने के तौर-तरीके, लंगड़ा कर चलने, खुद को विकलांग बताने, नकली घाव-मवाद बनाने आदि के बारे में बताया जाता हैं।
शुरू होता है हाथ फैलाने से प्रशिक्षण
भीख मांगने के लिए सबसे पहले हाथ फैलाने का प्रशिक्षण दिया जाता है। बच्चों को प्रशिक्षण देने वाली श्याम नगर की पूना अम्मा ने बताया कि सबसे पहले बच्चों को हाथ फैलाना सिखाया जाता है। जब मां भीख मांगती है तो बच्चा भी फौरन हाथ फैला देता है इससे भीख मिलने में आसानी होती है। वहीं बच्चों को इस बात की जानकारी दी जाती है कि पुरुष के पीछे नहीं महिलाओं के पीछे ज्यादा जाएं वे जल्दी भीख दे देती हैं।
इन नंबरों पर दे सूचना
यदि कोई महिला एवं बच्चा भीख मांगता दिखाई दे तो फौरन एसजेपीयू के फोन नंबर 0755- 2559689, 2751687 एसजेपीयू कार्यकर्ता के मोबाइल नंबर 89821-70553,90399-22289,98938-17612 पर सूचना दें।
शहर में भीख मांग ने वाले परिवार तकरीबन- 530
इसमें बच्चों की संख्या करीब - 250
महिलाओं की संख्या- 340
ये रहती हैं टिप्स
- कई दिनों तक नहाना नहीं चाहिए।
-बाल नहीं बनाना चाहिए।
- जब भीख मांगने जाओ तो कपड़े गंदे और फटे होना चाहिए।
- शनिवार को शनि मंदिर,गुरुवार को साईं मंदिर, शुक्रवार को माता जी के मंदिर व मस्जिद के बाहर भीख मांगना चाहिए।
- यदि दो या तीन दिन भीख न मिले तो शरीर पर खून या मवाद वाली पट्टी बांधकर जाना चाहिए।
- भीख मांगते समय आवाज में इतना दर्द होना चाहिए ताकि लोग भीख देने को मजबूर हो जाए।
तीन से सात साल की सजा का है प्रावधान-
किशोर न्याय अधिनियम 2000 संशोधित अधिनियम 2006 के तहत भीख मांगने को अपराध की श्रेणी में परिभाषित नहीं किया गया है । पुलिस इस काम को अनैतिक व्यवसाय की श्रेणी में रखती है। इसके अंतर्गत प्रतिबंधित अनैतिक व्यवसाय अधिनियम 1956 की धारा 6 के तहत भीख मंगवाने व जबरदस्ती भीख मांगने के लिए प्रेरित करने पर तीन से सात साल की सजा व दो सौ रुपए जुर्माना का प्रावधान है।
सर्वे के दौरान हुआ खुलासा-
झुग्गी बस्तियों में शिक्षा के अधिकार अधिनियम के तहत स्कूल न जाने वाले गरीब व वंचित वर्ग के बच्चों को स्कूल में दाखिले के लिए एक स्वयं सेवी संस्था
tgl_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hne_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva awa_Deva hin_Deva